Diari Oficial de la Generalitat Valenciana


Sumari del DOGV 4214, del 21-03-2002 (2002/2767)

RESOLUCIÓ de 13 de març de 2002, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'adjudiquen ajudes econòmiques per al desenrotllament de la segona fase dels programes de garantia social de les modalitats d'iniciació professional i per a alumnes amb necessitats educatives especials, convocades per l'ordre de 6 de juny de 2001 (dogv 4031, 28.06.2001).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4214

Data del DOGV
:   21-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2767


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 13 de març de 2002, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'adjudiquen ajudes econòmiques per al desenrotllament de la segona fase dels programes de garantia social de les modalitats d'iniciació professional i per a alumnes amb necessitats educatives especials, convocades per l'ordre de 6 de juny de 2001 (dogv 4031, 28.06.2001). [2002/2767]
  
Per l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV 4031, 28.06.2001), es van convocar subvencions per al desenrotllament dels programes de garantia social, regulats en l'Ordre de 24 de febrer de 2000 (DOGV 3708 de 14.03.2000), modificada per Ordre de data 16 de març del 2001 (DOGV 3971, 2.04.2001).
  
Per Ordre de 5 de març de 2002 de la Conselleria de Cultura i Educació es fa pública la línia pressupostària per al desenrotllament de la segona fase dels programes de garantia social de les modalitats d'Iniciació Professional i per a Alumnes amb Necessitats Educatives Especials, aprovats per mitjà de les resolucions de la Direcció General d'Ordenació i Innovació Educativa i Política Lingüística de dates 13.08.2001 (DOGV 4071, 24.08.2001), i 19.10.2001 (DOGV 4115, 26.10.2001), i per als programes, les ajudes dels quals, corresponents a les transferències corrents, per al desenrotllament de la 1a fase, van ser aprovades per la Conselleria d'Economia, Hisenda i Ocupació, per mitjà de resolució individualitzada del director del Servei Valencià d'Ocupació i Formació.
  
Conclosa la primera fase dels mateixos i vista la proposta de concessió d'ajudes per al desenrotllament de la segona, que eleva la Comissió Mixta de Garantia Social, creada a l'efecte en compliment del que preceptua l'apartat 7 de la citada Ordre de convocatòria, i tinguts en compte els informes que sobre el seu correcte funcionament i justificació econòmica han sigut emesos per la Inspecció Educativa i per la Direcció General d'Ordenació i Innovació Educativa i Política Lingüística, respectivament.
  
I amb subjecció a la competència que per delegació m'atorga l'apartat 8 de l'Ordre de 6 de juny de 2001 (DOGV 4031, 28.06.2001), resolc:
  
Primer
  
1. Aprovar la concessió de subvencions per al desenrotllament de la segona fase dels programes de garantia social de les modalitats d'Iniciació Professional i per a Alumnes amb Necessitats Educatives Especials, a les entitats promotores relacionades en l'annex I i segons els perfils professionals i imports que en el mateix s'indiquen.
  
Segon
  
Autoritzar i disposar la proposta comptable en fase AD per a cada expedient de programes de garantia social amb el seu respectiu nombre, i a càrrec de les línies T1310000 de la secció, servici i programa 421.30, pels imports respectius especificats per a cada programa en l'annex I per al desenrotllament de la segona fase.
  
Tercer
  
La segona fase de 600 hores per a les modalitats d'Iniciació Professional i per a Alumnes amb Necessitats Educatives Especials, comprén des de l'1 de gener fins al 15 de juny de 2002. En ella, l'alumnat dels programes de garantia social podrà realitzar les pràctiques en centres de treball en els termes indicats en l'apartat sèptim de l'Ordre reguladora de la garantia social a la Comunitat Valenciana de 24.02.2000 (DOGV 3708, 14.03.2000), modificada per Ordre de data 16 de març del 2001 (DOGV 3971, 2.04.2001).
  
Quart
  
En el termini de 15 dies des de la data de publicació de la present resolució i només en el cas de no haver-ho fet amb anterioritat, les entitats promotores procediran a la presentació de la documentació corresponent a la segona fase en la Direcció General d'Ordenació i Innovació Educativa i Política Lingüística, d'acord amb l'apartat 12.2 de l'Ordre de convocatòria i que constarà:
  
a) Certificat acreditatiu d'estar al corrent de les seues obligacions tributàries - Estatal i Autonòmica - i davant de la Seguretat Social (Ordre de 30.05.1996 de la Conselleria d'Economia i Hisenda), en el cas d'entitats sense ànim de lucre.
  
b) Fitxa actualitzada de Manteniment a Tercers (en el cas que hagueren experimentat variacions respecte de la 1a fase).
  
c) Relació Nominal actualitzada de l'alumnat a data 31.12.2001, per a la qual s'utilitzarà el model d'imprés de l'annex II adjunt. S'enviarà original amb firmes i 2 còpies.
  
d) Relació d'empreses en què es té previst realitzar les pràctiques de treball (un màxim de 150 hores) per al qual s'omplirà el quadre resum que figura en l'annex III.
  
e) Escrit original, firmat i segellat, pel qual l'entitat promotora sense ànim de lucre es compromet a anticipar la despesa d'esta 2a fase.
  
Així mateix, les entitats vetlaran per la correcta aplicació de l'apartat 12.1 de l'Ordre de 6 de juny de 2001, de les conselleries de Cultura i Educació i d'Economia, Hisenda i Ocupació (DOGV 4031, 28.06.2001) en relació a les assegurances d'accidents i de responsabilitat civil, havent de presentar la pòlissa i els corresponents rebuts, cas d'haver fraccionat per fases el pagament de la mateixa.
  
Igualment, cas que el programa haguera sofrit alguna variació substancial, esta haurà de, comunicar-se per escrit adjunt a l'anterior documentació incloent les acreditacions documentals pertinents.
  
Quint
  
1. La justificació de la despesa corrent ?parts A i B- d'esta segona fase es portarà a terme a través els impresos normalitzats que, en el seu dia, rebran les entitats promotores i l'aportació de les nòmines, costos socials, factures i rebuts corresponents.
  
2. El termini de presentació de la documentació citada, en la Conselleria de Cultura i Educació, finalitzarà el 10 de juliol de 2002, si bé les entitats promotores podran avançar les justificacions a partir de l'1 de juny de 2002.
  
El pagament de la subvenció es farà efectiu en els termes que s'indica en l'apartat sext de la present resolució.
  
3. Les entitats públiques podran presentar declaració de costos socials i nòmines corresponents al mes de juny, per mitjà d'escrit del secretari de la corporació en què queden expressades les quantitats exactes a l'efecte i el compromís de presentar els corresponents documents compulsats abans del 10 d'agost següent. En el cas de les entitats sense ànim de lucre, la dita declaració la realitzarà el representant de l'entitat.
  
Sext. Pagament de la subvenció.
  
1. La segona fase dels programes de garantia social per a les modalitats d'Iniciació Professional i per a Alumnat amb Necessitats Educatives Especials inclou els costos imputables a les despeses de transferències corrents distribuïdes entre la part A i la part B, segons el que disposa l'apartat nové de l'Ordre de Convocatòria 6 de juny de 2001, de les conselleries de Cultura i Educació i d'Economia, Hisenda i Ocupació (DOGV 4031, 28.06.2001).
  
2. Presentada per l'entitat la documentació corresponent a esta segona fase, prevista en l'apartat quart de la present resolució, es podrà procedir a la bestreta d'un 40% de la subvenció concedida corresponent a transferències corrents en el cas d'entitats públiques, sense que siga exigible l'aportació d'aval bancari, d'acord amb l'exempció prevista en l'article 47 bis del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
Quan es tracte d'entitats sense ànim de lucre i en virtut del que establix el citat article, l'entitat sol·licitant haurà de garantir la dita bestreta del 40% per mitjà de l'aportació d'aval bancari.
  
En tot cas, l'aval haurà d'estar constituït amb renúncia al benefici d'excussió o amb caràcter solidari.
  
El percentatge restant de la subvenció en concepte de transferències corrents, es farà efectiu en finalitzar esta segona fase i després de la presentació, per part de l'entitat promotora del programa, de la declaració de les despeses, firmat pel representant de l'entitat i la justificació de les despeses indicades en la declaració anterior. La dita justificació de despeses haurà de realitzar-se abans del 10 de juliol de 2002.
  
Sèptim
  
A causa de la participació de fons finalistes aportats pel Fons Social Europeu, les entitats promotores utilitzaran el codi PGS/FSE en cada u dels seus apunts comptables.
  
Octau
  
La Conselleria de Cultura i Educació queda facultada per a procedir a la minoració, o al reintegrament total si és procedent, de la subvenció concedida en els supòsits contemplats en l'apartat 14 de l'Ordre de 6 de juny de 2001 quedant, en tot cas, l'entitat sol·licitant compromesa al compliment del que establix l'apartat 13 del mateix text legal, referent a les obligacions de les entitats promotores.
  
Nové
  
Segons el que establix l'apartat 24 de l'Ordre de Convocatòria de subvencions per al desenrotllament de programes de garantia social, les entitats promotores redactaran una memòria final.
  
Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, previ estudi per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de dites accions en funció del col·lectiu a què les mateixes anaven dirigides i la modalitat d'actuació per la qual es va optar.
  
Els resultats del mencionat seguiment podran ser incorporats, en un termini màxim de 3 mesos, al terme del programa.
  
Desé
  
En compliment del que establix l'apartat 11 de l'Ordre conjunta de 24 de febrer de 2000, la Conselleria de Cultura i Educació a través de les direccions territorials de Cultura i Educació, per a les modalitats d'Iniciació Professional i per a Alumnes amb Necessitats Educatives Especials, emetrà un certificat a tots els alumnes que hagen participat en el programa en què constarà el nombre total d'hores cursades i les qualificacions obtingudes.
  
Onze
  
La realització dels programes de garantia social es regirà pel que establix l'Ordre conjunta de 24 de febrer de 2000 de les conselleries de Cultura, Educació i Ciència i d'Ocupació, Indústria i Comerç, modificada per Ordre de data 16 de març de 2001 (DOGV 3971, 2.04.2001) i l'Ordre conjunta 6 de juny de 2001 de les conselleries de Cultura i Educació, i d'Economia, Hisenda i Ocupació, per la present resolució i per la Resolució de 14 de setembre de 2001 (DOGV 4095, 27.09.2000) de la Direcció General d'Ordenació i Innovació Educativa i Política Lingüística, que regula el seu funcionament i organització acadèmica.
  
Dotze
  
La present resolució entrarà en vigor l'endemà al de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció contenciós administratiu, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà al de la seua publicació.
  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació.